Rooi lippe is wéér groot dié somer | SARIE
FOTO Instagram / @gigihadid	Verwante Artikels
Rooi lippe is wéér groot dié somer	deur SARIE.com-span
Dié somer is die 50's se rooi lippe wéér op die voorgrond. Ook die 60's se bonkige Twiggy-wimpers, maar nou met 'n moderner aanslag.
Alles of niks. Dís die twee boksies waarin somer se grimeertrends netjies pas, volgens Raine Tauber, senior grimeerkunstenaar van die grimeerhuis M.A.C. Kleur word in oordaad op jou oë of lippe gebruik en wimpers is dramaties, óf jou grimering is skaars sigbaar.
Dít is hoe rooi lippe nou lyk:
Nostalgiese inspirasie: 'n Helderrooi skakering se perfekte pasmaat is dikwels sagte rokerige oë of oë wat sterk omlyn is met 'n vloeibare oogomlyner.
Die moderne kinkel: Dra jou rooi lippe saam met so min as moontlik grimering. Gebruik 'n bietjie onderlaag om die nodigste te verbloem, wend 'n paar lae maskara aan en rond af met jou rooi lipstiffe. Vanjaar se rooi het 'n effense oranje ondertoon. Glans- of mat-skakerings, albei is ewe in die kol.